6)

προστίθενται τα ακόλουθα προσαρτήματα 4 και 5: «Προσάρτημα 4 Δοκιμή σύγκρουσης αεροδυναμικής διάταξης και εξοπλισμού 1. Συνθήκες δοκιμής για αεροδυναμικές διατάξεις και εξοπλισμό 1.1. Κατόπιν αιτήματος του κατασκευαστή, η δοκιμή διεξάγεται σε ένα από τα παρακάτω: 1.1.1. σε όχημα του τύπου εκείνου για τον οποίο προορίζεται η αεροδυναμική διάταξη και ο εξοπλισμός· 1.1.2. σε μέρος του αμαξώματος ενός οχήματος του τύπου για τον οποίο προορίζεται η αεροδυναμική διάταξη και ο εξοπλισμός· το μέρος αυτό είναι αντιπροσωπευτικό του εν λόγω τύπου ή τύπων οχήματος· 1.1.3. σε άκαμπτο τοίχωμα. 1.2. Όταν η δοκιμή διεξάγεται όπως αναφέρεται στα σημεία 1.1.2 και 1.1.3, τα μέρη που χρησιμοποιούνται για να συνδέσουν τις αεροδυναμικές διατάξεις και τον εξοπλισμό σε μέρος του αμαξώματος του οχήματος ή σε άκαμπτο τοίχωμα είναι ισοδύναμα με αυτά που χρησιμοποιούνται για να στερεωθούν οι αεροδυναμικές διατάξεις και ο εξοπλισμός όταν εγκαθίστανται στο όχημα. Κάθε διάταξη συνοδεύεται από οδηγίες εγκατάστασης και χρήσης που παρέχουν επαρκείς πληροφορίες για ορθή εγκατάσταση από κάθε αρμόδιο άτομο. 1.3. Κατόπιν αιτήματος του κατασκευαστή, η διαδικασία δοκιμής που περιγράφεται στο σημείο 1.5 μπορεί να διεξαχθεί με προσομοίωση σε υπολογιστή σύμφωνα με το παράρτημα XVI της οδηγίας 2007/46/ΕΚ. Το μαθηματικό μοντέλο επικυρώνεται μόνο αν είναι συγκρίσιμο με τις συνθήκες της πραγματικής δοκιμής. Για τον σκοπό αυτό πρέπει να διενεργείται πραγματική δοκιμή για τη σύγκριση των αποτελεσμάτων που ελήφθησαν μέσω του μαθηματικού μοντέλου με τα αποτελέσματα πραγματικής δοκιμής. Η συγκρισιμότητα των αποτελεσμάτων των δοκιμών τεκμηριώνεται. Ο κατασκευαστής συντάσσει έκθεση επικύρωσης. Οποιαδήποτε αλλαγή στο μαθηματικό μοντέλο ή το λογισμικό που είναι πιθανό να καταστήσει άκυρη την έκθεση επικύρωσης απαιτεί νέα επικύρωση σύμφωνα με την προηγούμενη παράγραφο. 1.4. Συνθήκες για τη διεξαγωγή δοκιμών ή προσομοιώσεων 1.4.1. Το όχημα βρίσκεται σε στάση επί οριζόντιας, επίπεδης, σταθερής και λείας επιφάνειας. 1.4.2. Οι πρόσθιοι τροχοί είναι στραμμένοι ευθεία προς τα εμπρός. 1.4.3. Η πίεση αέρα στα ελαστικά επίσωτρα είναι η συνιστώμενη από τον κατασκευαστή του οχήματος. 1.4.4. Το όχημα είναι άφορτο. 1.4.5. Το όχημα μπορεί να συγκρατείται με οποιονδήποτε τρόπο, αν είναι απαραίτητο για να επιτευχθεί η δύναμη δοκιμής που απαιτείται στο σημείο 1.5.1.2. Η μέθοδος αυτή ορίζεται από τον κατασκευαστή του οχήματος. 1.4.6. Οχήματα εξοπλισμένα με υδροπνευματική, υδραυλική ή πνευματική ανάρτηση ή διάταξη αυτόματης οριζοντίωσης αναλόγως του φορτίου δοκιμάζονται με την ανάρτηση ή τη διάταξη στην κανονική κατάσταση λειτουργίας που καθορίζεται από τον κατασκευαστή. 1.5. Διαδικασία δοκιμής 1.5.1. Οι δοκιμές διεξάγονται για να βεβαιώσουν ότι η αεροδυναμική διάταξη και ο εξοπλισμός παρουσιάζουν συγκεκριμένο βαθμό παραμόρφωσης υπό δυνάμεις που ασκούνται παράλληλα με τον διαμήκη άξονα του οχήματος όπως αναφέρεται στο σημείο 1.6.1. Εναλλακτικά, η διάταξη μπορεί να ανασύρεται ή να αναδιπλώνεται υπό την επίδραση της δύναμης. Για τον σκοπό της δοκιμής σύγκρουσης, κατάλληλες κυλινδρικές ράβδοι ελέγχου επαληθεύουν ότι πληρούνται οι απαιτήσεις που αναφέρονται στο σημείο 1.6.2. Η διάταξη που χρησιμοποιείται για να κατανείμει τη δύναμη δοκιμής πάνω στην αναφερόμενη επίπεδη επιφάνεια συνδέεται με τη διάταξη ενεργοποίησης της δύναμης με στρεπτό σύνδεσμο. Όταν δεν υπάρχει γεωμετρική συμβατότητα, μπορεί να χρησιμοποιηθεί προσαρμογέας στη θέση της διάταξης με επίπεδη επιφάνεια. 1.5.1.1 Ασκείται δύναμη παράλληλα με τον διαμήκη άξονα του οχήματος μέσω μιας επιφάνειας ή ενός προσαρμογέα με ύψος που δεν υπερβαίνει τα 250 mm και πλάτος που δεν υπερβαίνει τα 200 mm, με ακτίνα καμπυλότητας 5 ± 1 mm στις κατακόρυφες ακμές. Η επιφάνεια δεν είναι στερεωμένη με άκαμπτο τρόπο στην αεροδυναμική διάταξη και τον εξοπλισμό και είναι αρθρωτή σε όλες τις κατευθύνσεις. Όταν η δοκιμή διεξάγεται σε όχημα όπως αναφέρεται στο σημείο 1.1.1, το ύψος του κατώτερου άκρου της επιφάνειας ή του προσαρμογέα προσδιορίζεται από τον κατασκευαστή σε μια περιοχή μεταξύ του κατώτατου άκρου της αεροδυναμικής διάταξης και του εξοπλισμού και ενός σημείου του ανώτερου άκρου της επιφάνειας ή του προσαρμογέα που δεν βρίσκεται σε ύψος μεγαλύτερο των 2,0 m πάνω από το έδαφος όταν είναι τοποθετημένα πάνω στο όχημα (βλέπε σχ. 1). Το σημείο αυτό προσδιορίζεται σε έμφορτο όχημα με την τεχνικώς αποδεκτή μέγιστη μάζα έμφορτου οχήματος. Όταν η δοκιμή διεξάγεται σε μέρος του αμαξώματος του τύπου οχήματος όπως αναφέρεται στο σημείο 1.1.2 ή σε άκαμπτο τοίχωμα όπως αναφέρεται στο σημείο 1.1.3, το ύψος του κέντρου της επιφάνειας ή του προσαρμογέα προσδιορίζεται από τον κατασκευαστή σε μια περιοχή μεταξύ του κατώτατου άκρου της αεροδυναμικής διάταξης και του εξοπλισμού και του σημείου που βρίσκεται σε ύψος που δεν υπερβαίνει τα 2,0 m πάνω από το έδαφος όταν είναι τοποθετημένα πάνω στο όχημα, σε έμφορτο όχημα με την τεχνικώς αποδεκτή μέγιστη μάζα έμφορτου οχήματος (βλέπε σχ. 2). Η ακριβής θέση του κέντρου της επιφάνειας ή του προσαρμογέα στην περιοχή άσκησης των δυνάμεων προσδιορίζεται από τον κατασκευαστή. Όταν η αεροδυναμική διάταξη και ο εξοπλισμός έχουν διαφορετικούς βαθμούς ακαμψίας στην περιοχή άσκησης των δυνάμεων (π.χ. λόγω ενισχύσεων, διαφορετικών υλικών ή πάχους κ.λπ.), η θέση του κέντρου της επιφάνειας ή του προσαρμογέα βρίσκεται στην περιοχή με την υψηλότερη αντίσταση στις εξωτερικές δυνάμεις κατά τη διαμήκη κατεύθυνση του οχήματος. Σχήμα 1 Ύψος σημείου δοκιμής Σχήμα 2 Παράδειγμα διαμόρφωσης δοκιμής 1.5.1.2 Οριζόντια δύναμη 4 000 N ± 400 N κατά το μέγιστο ασκείται διαδοχικά σε δύο σημεία που βρίσκονται συμμετρικά περίπου στη μέση γραμμή του οχήματος ή στη μέση γραμμή της διάταξης στο απώτατο οπίσθιο εξωτερικό άκρο της αεροδυναμικής διάταξης και του εξοπλισμού σε θέση πλήρους ανάπτυξης ή χρήσης (βλέπε σχ. 3). Η σειρά εφαρμογής των δυνάμεων μπορεί να καθορίζεται από τον κατασκευαστή. Σχήμα 3 Άσκηση δύναμης 1.6. Απαιτήσεις 1.6.1. Η αεροδυναμική διάταξη και ο εξοπλισμός είναι τοποθετημένα έτσι ώστε, κατά τη διάρκεια άσκησης των δυνάμεων δοκιμής όπως προσδιορίζεται στο σημείο 1.5.1.2, η διάταξη και ο εξοπλισμός παραμορφώνονται, ανασύρονται ή αναδιπλώνονται με αποτέλεσμα να προεξέχουν κατά μήκος ≤ 200 mm σύμφωνα με μέτρηση σε οριζόντια διαμήκη κατεύθυνση στα σημεία άσκησης των δυνάμεων. Το προκύπτον μήκος προβολής καταγράφεται. 1.6.2. Η αεροδυναμική διάταξη και ο εξοπλισμός δεν θέτουν σε κίνδυνο τους επιβάτες άλλων οχημάτων σε περίπτωση σύγκρουσης στο πίσω μέρος και δεν επηρεάζουν τη λειτουργία της διάταξης προστασίας έναντι ενσφήνωσης εκ των όπισθεν. Προσάρτημα 5 Τρισδιάστατο κέλυφος θαλάμου οδήγησης 1. Γενική διαδικασία για τον έλεγχο συμμόρφωσης του μηχανοκίνητου οχήματος με τις παραμέτρους που σχετίζονται με το τρισδιάστατο κέλυφος του θαλάμου οδήγησης 1.1. Κατακόρυφα όρια της ζώνης εκτίμησης του θαλάμου οδήγησης του μηχανοκίνητου οχήματος 1.1.1. Το μέγιστο πλάτος του οχήματος στη θέση του θαλάμου οδήγησης W c λαμβάνεται μπροστά από το εγκάρσιο κατακόρυφο επίπεδο που βρίσκεται στον απώτατο εμπρόσθιο άξονα του μηχανοκίνητου οχήματος. Τα αντικείμενα που αναφέρονται στο προσάρτημα 1 δεν λαμβάνονται υπόψη για τους σκοπούς της παρούσας μέτρησης. 1.1.2. Η ζώνη εκτίμησης της θέσης του θαλάμου οδήγησης του μηχανοκίνητου οχήματος λαμβάνεται με τέτοιο τρόπο ώστε να αντιστοιχεί στο μέγιστο πλάτος W c . Η ζώνη ορίζεται από κατακόρυφα διαμήκη επίπεδα που είναι παράλληλα με το μέσο διάμηκες επίπεδο του μηχανοκίνητου οχήματος και απέχουν κατά W c . 1.1.3. Η οριζόντια διαμήκης απόσταση L t καθορίζεται από το απώτατο εμπρόσθιο σημείο της θέσης του θαλάμου οδήγησης του μηχανοκίνητου οχήματος σε ύψος ≤ 2 000 mm από το έδαφος μετρούμενο σε άφορτο όχημα. Η απόσταση Lt ορίζεται στα 200 mm για τον σκοπό της παρούσας εκτίμησης (βλέπε σχ. 1). Η πίσω πλευρά της ζώνης εκτίμησης ορίζεται από ένα κατακόρυφο εγκάρσιο επίπεδο, κάθετο στο μέσο διάμηκες επίπεδο του μηχανοκίνητου οχήματος, που βρίσκεται πίσω από το προαναφερόμενο απώτατο εμπρόσθιο σημείο σε απόσταση Lt . Σχήμα 1 Τρισδιάστατο κέλυφος 1.1.4. Οι διατομές του πίσω επιπέδου που σχηματίζουν την πλευρά της ζώνης εκτίμησης με τα δύο εξωτερικά επίπεδα υπό γωνία, οι γραμμές T left και T right , λαμβάνονται για τον σκοπό του σημείου 1.3.3.2. (βλέπε σχ. 2). Σχήμα 2 Τρισδιάστατο κέλυφος 1.2. Οριζόντια όρια της ζώνης εκτίμησης του θαλάμου οδήγησης του μηχανοκίνητου οχήματος 1.2.1. Στη ζώνη εκτίμησης, η κατώτερη οριακή γραμμή της μετόπης ορίζεται στο επίπεδο του εδάφους ενώ η ανώτερη οριακή γραμμή της μετόπης ορίζεται στα 2 000 mm πάνω από το έδαφος μετρούμενη σε άφορτο όχημα. 1.3. Ειδικές προβλέψεις για τη ζώνη εκτίμησης του θαλάμου οδήγησης του μηχανοκίνητου οχήματος 1.3.1. Για τους σκοπούς του παρόντος προσαρτήματος εξετάζεται η μετόπη στη θέση του θαλάμου οδήγησης του μηχανοκίνητου οχήματος, ανεξάρτητα από τον τύπο του υλικού. Ωστόσο, τα αντικείμενα που αναφέρονται στο προσάρτημα 1 δεν λαμβάνονται υπόψη. 1.3.2. Κλίση του εμπρόσθιου μέρους του θαλάμου οδήγησης 1.3.2.1. Για τους σκοπούς του παρόντος προσαρτήματος, “κλίση” θεωρείται η οπίσθια κλίση της μετόπης του μηχανοκίνητου οχήματος ως προς την κατακόρυφο στη θέση του θαλάμου οδήγησης, όταν οποιοδήποτε σημείο που βρίσκεται πάνω από άλλο σημείο βρίσκεται πίσω από αυτό το άλλο σημείο. 1.3.2.2. Για τη ζώνη εκτίμησης της κλίσης, λαμβάνεται το απώτατο εμπρόσθιο σημείο της θέσης του θαλάμου οδήγησης του μηχανοκίνητου οχήματος, όπως αναφέρεται στο σημείο 1.1.3. Το κατακόρυφο εγκάρσιο επίπεδο διαμέσου του απώτατου εμπρόσθιου σημείου του θαλάμου οδήγησης που λαμβάνεται σε ύψος ≤ 2 000 mm από το έδαφος μετρούμενο σε άφορτο όχημα λαμβάνεται σε σχέση με τη διατομή του με το οριζόντιο επίπεδο που βρίσκεται σε ύψος 1 000 mm. Η γραμμή διατομής λαμβάνεται επομένως ως η βασική γραμμή του κελύφους για την εκτίμηση της κλίσης του θαλάμου οδήγησης του οχήματος στη συγκεκριμένη ζώνη εκτίμησης. 1.3.2.3. Λαμβάνεται επίπεδο που περιστρέφεται γύρω από τη βασική γραμμή του κελύφους όπως αναφέρεται στο δεύτερο εδάφιο του σημείου 1.3.2.2, με οπίσθια κλίση 3° ως προς την κατακόρυφο (βλέπε σχ. 3). Σχήμα 3 Κλίση 1.3.2.4. Κανένα σημείο της πραγματικής επιφάνειας της μετόπης, όπως βρίσκεται στη ζώνη εκτίμησης της κλίσης, δεν βρίσκεται μπροστά από το κεκλιμένο προς τα πίσω επίπεδο που αναφέρεται στο σημείο 1.3.2.3 όταν το απώτατο πρόσθιο σημείο της θέσης του θαλάμου οδήγησης του μηχανοκίνητου οχήματος αγγίζει το κατακόρυφο εγκάρσιο επίπεδο. 1.3.3. Λέπτυνση των πλευρών του θαλάμου οδήγησης του μηχανοκίνητου οχήματος 1.3.3.1. Στη ζώνη εκτίμησης της θέσης του θαλάμου οδήγησης του μηχανοκίνητου οχήματος, η μετόπη λεπταίνει κατά τρόπο ώστε οι σχετικές ονομαστικές επιφάνειες γενικά συγκλίνουν προς μια κοινή περιοχή που βρίσκεται μπροστά από τον θάλαμο οδήγησης και πάνω στο διάμηκες μέσο επίπεδο του μηχανοκίνητου οχήματος. 1.3.3.2. Λαμβάνονται δύο συμμετρικά κατακόρυφα επίπεδα, ένα στην αριστερή και ένα στη δεξιά πλευρά, αμφότερα υπό οριζόντια γωνία 20° σε σχέση με το διάμηκες μέσο επίπεδο και άρα υπό γωνία 40° μεταξύ τους. Τα επίπεδα αυτά λαμβάνονται κατά τρόπο τέτοιο ώστε να τέμνονται αντίστοιχα και με τις γραμμές T left και T right που αναφέρονται στο σημείο 1.1.3. 1.3.3.3. Κανένα σημείο της πραγματικής επιφάνειας της μετόπης, όπως αυτή βρίσκεται στην αριστερή και στη δεξιά εξωτερική ζώνη, δεν βρίσκεται έξω από το αντίστοιχο κατακόρυφο επίπεδο που αναφέρεται στο σημείο 1.3.3.2 όταν το απώτατο πρόσθιο σημείο της θέσης του θαλάμου οδήγησης του μηχανοκίνητου οχήματος αγγίζει το κατακόρυφο εγκάρσιο επίπεδο που αναφέρεται στη σημείο 1.3.2.4. 2. Αν δεν πληρούται οποιαδήποτε από τις προϋποθέσεις που προβλέπονται στο παρόν προσάρτημα, θεωρείται ότι ο θάλαμος του μηχανοκίνητου οχήματος δεν συμμορφώνεται με τις παραμέτρους του τρισδιάστατου κελύφους όπως αναφέρονται στο σημείο 1.4.1 του μέρους Γ του παρόντος παραρτήματος..